На ўрачыстасць з гэтай нагоды ў кабінет старшыні раённага Савета дэпутатаў Валянціна Рабушка з віншаваннямі і кветкамі для жанчыны прыйшлі намеснік старшыні райвыканкама Віталь Пілер, начальнік упраўлення па працы, занятасці і сацыяльнай абароне райвыканкама Канстанцін Плікус, старшыня раённай арганізацыі Беларускага саюза жанчын Святлана Алёкса. Яны жадалі сям’і Чорнагаловаў і ўласна Людміле Леанідаўне дабрабыту, здароўя, добрых вестак і шчаслівых падзей і выказалі спадзяванне, што гэта ўзнагарода будзе не апошняй: радасць, якую праносяць дзеці, павінна множыцца ў іх доме.